Fid-29 ta' Jannar 2015, il-Kunsill u l-Parlament Ewropew laħqu qbil politiku proviżorju dwar l-implimentazzjoni tal-obbligu tal-ħatt l-art għas-sajd jew "regolament omnibus" fit-tieni laqgħa informali tat-trilogu dwar il-kwistjoni. Il-Kumitat tar-Rappreżentanti Permanenti - Coreper - ser jiġi infurmat fil-jiem li ġejjin. Ladarba jkun disponibbli t-test finali, ir-regolament ser ikun fl-aġenda tal-Parlament Ewropew u tal-Kunsill għall-approvazzjoni, qabel l-adozzjoni finali tiegħu. Objettiv ċentrali tal-Politika Komuni tas-Sajd (PKS) riformata huwa l-eliminazzjoni progressiva tal-iskartar fis-sajd kollu tal-UE permezz tal-introduzzjoni ta' obbligu tal-ħatt l-art tal-qbid kollu. Ir-regolament "omnibus" fih pakkett ta' emendi għar-regolamenti dwar miżuri eżistenti ta' kontroll u dawk tekniċi biex jiġi implimentat l-obbligu tal-ħatt l-art maqbul skont il-PKS riformata. Il-Kunsill u l-Parlament Ewropew qablu b'mod partikolari dwar għadd ta' punti bl-għan li jissimplifikaw id-dispożizzjonijiet u jnaqqsu l-piż amministrattiv għas-sajjieda u l-amministrazzjonijiet tal-kontroll: Rapport annwali dwar l-implimentazzjoni tal-obbligu tal-ħatt l-art ser jitħejja mill-Kummissjoni abbażi ta' informazzjoni disponibbli mibgħuta mill-istati membri, il-Kunsilli Konsultattivi u sorsi oħra Huwa kkonfermat il-prinċipju li għandu jiġi evitat l-iżvilupp ta' swieq paralleli għal ħut żgħir wisq Ġiet maqbula soluzzjoni prammatika għall-ħżin tal-ħut abbord il-bastimenti tas-sajd. Proposta għal regolament Omnibus dwar l-obbligu tal-iżbark